Hildako  fededun  guztien  oroipena  (Azilak  2) 
Sarrera-oharra 

Senideok:  gure  hilak  egunero  gogoratzen  doguz  mezako  une  baten,  eta  eu- 
ren  aide  otoitz  egiten.  Baina  aspalditik  dogu  Elizan  beste  ohitura  hau  ere:  egun 
baten  gogoratzea  hildako  guztiak.  Hori  eginez  zera  esan  nahi  dogu:  gure  artetik 
joan  diran  arren  gure  arteko  loturea  ez  dela  eten.  Eta  hori  Jainkoari  esker  dogu, 
bere  Semeagan  agertu  deuskun  biztueran  berak  hartzen  gaitulako  betikotasune- 
rako. 

Eukaristia  honetan,  ba,  hildako  guztien  aide  otoitz  eginez  batera,  eskertu 
deiogun  gure  sinismena,  eta  goretsi  daigun  Jainkoaren  errukia. 

Abestia:  Zure  etxera  goaz,  Jauna. 

Abadearen  agurra 

t  Aitaren  eta  Semearen  eta  Espiritu  santuren  izenean. 
—Amen. 

t  Jainko  Aitak  bere  Semeagan  seme-alabatza  emoten  deusku  Espirituaren 
indarraz.  Haren  grazia  ta  bakea  zuekin 
—Eta  zure  espirituarekin 

Damu-otoitza 

Senideok:  autortu  daigun  geure  hilez  bakarrik  gogoratzea  eta  Jainkoaren  erru- 
kian  uste  handirikez  izatea,  damutasunez,  Eukaristia  honen  hasieran: 
Autortzen  deutsot  Jainko  guztiz  ahaltsuari 
Erruki  dakigula... 

Jaungoikoaren  Hitza 

I.  Irakurgaia   (2Mak  12,  43-46) 

Eskintzariek  Jainkoarekin  loturik  gagozela  adierazten  dabe.  Eta  hilen  aldekoak 
direnean,  badogula  zeozelango  itxaropenik.  Ez  daigun  uste  izan,  ba,  mezak  or- 
daindu  egiten  doguzenik;  ikus  daigun  limosna  horretan  eskintzaria  alkarregaz 
lotuago  egon  gaitezan.  Entzun  hori  irakurgai  honetan. 

Erantzun-salmoa:  Erruki  hutsa  dogu  Jauna,  errukia  ta  maitasuna 

Ebanjelioa  (Jn  6,  37-40)  (11  /  1053) 

Aintzat  hartu  daigun  Jesusen  irakatsia:  bera  da  Aitak  jarten  deuskun  bidea, 
eta  beragan  lortzen  dogu  salbamena.  Jesusengana  hurreratzen  bagara  (eta  ha- 
rek  ez  deusku  ez  dirurik  ez  ezelango  gauzarik  eskatuko  ordain  lez,  esker  ona 
baino)  ez  gaitu  kanpora  jaurtiko.  Egin  deiogun  harrerea  Aleluia  abestuz,  zutunik. 
Aleluia 

ESKARIAK    (t  Abadeak;   -Ohargileak) 

t  Bere  Semeagan  onartzen  gaitun  Aitari  usterik  onenaz  zuzendu  deioguzan  gure 

eskariak: 

—  Elizearen  aide:  eliztar  guztiok  hartu  daigun  geure  ama  lez,  eta  ahale- 
gindu  gaitezan  senidetasun  loturak  indartzen,  gogoan  izanik,  hildako  guz- 
tiak ere,  eta  ez  bakarrik  bakotxak  bereak,  eskatu  deiogun  Jaunari. 

—  Bakartadean  bizi  izan  eta  bakartadean  hilik  inork  gogoratzen  ez  dauze- 
nen  aide:  egun  honetan  gure  otoitzen  alkartasuna  eurekin  somatu  daien, 
eskatu  deiogun  Jaunari. 


—  Eukaristia,  hilen  aldeko  opari  lez  baino  hartzen  ez  dabenen  aide:  Jain- 
koak  mezatan  aurkezten  deutsezan  ondasunetara  hurreratzeko  gauza  izan 
daitezan,  eskatu  deiogun  Jaunari. 

—  Mezea  bere  hilen  aide  baino  nahi  izango  ez  leukenen  aide:  Jainkoak  alka- 
rren  arduraz  eta  alkarregaz  mahai  bakar  baten  nahi  gaitula  onartzeko  gauza 
izan  daitezan,  eskatu  deiogun  Jaunari. 

—  Eukaristiarako  alkartu  garenon  aide:  ikasi  daigun  Jaunaren  Afarian  es- 
kuartzen,  eta  behartsu  guztiekin  bat  egiten,  eskatu  deiogun  Jaunari. 

t  Jainko  Aita:  biztu  gugan  biztuera  itxaropena  gure  hilak  zure  altzoan  ikusiz  itxa- 
ropentsu  bizi  izan  gaitezan.  Jesukristo  gure  Jaunaren  bitartez.   Amen. 

Eskeintza:    Organoa 

Jaunartzea 

Jesus,  ogi  bihurtuz,  gurekin  bat  egiten  dan  lez,  egin  geintekez  bat  geu  ere 
behartsu  guztiekin,  eta  baita  bizitza  hau  itxita  betiraunean  sartu  direnekin  ere. 
Goazen,  ba,  alkartasunean  Jaunartzen 

R/.  Hau  da  poza,  hau  poz  handia!  ederra  da-ta  zuen  saria 

Dohatsu  bihotz  barnez  pobreak: 
Haiena  bait  da  zeruetako  erreinua. 
Dohatsu  otzan  eta  eztiak: 
agindutako  lurraz  bait  dira  jabetuko.  R./ 

Dohatsu  negarretan  direnak: 

gozotasuna  izango  dute  Jaunagandik. 

Dohatsu  zuzen-gose  direnak: 

hoien  goseak  bere  asea  izango  du.  R./ 
Dohatsu  errukior  direnak: 
ziur  bait  dute  lortuko  haiek  errukia. 
Dohatsu  garbi  diren  bihotzak: 
haiek  bait  dute  Jaun  zerukoa  ikusiko.  R./ 

Dohatsu  pake-zale  direnak: 

beren  izena  izango  dute  Jainko-seme. 

Dohatsu  zapalduak  direnak: 

haiena  bait  da  zeruetako  erreinua.  R./ 

Alaitu  eta  poztu  zaitezte: 

ederra  bait  da  zuen  saria  zeruetan.  R./ 

Azken  agurra 

Jesusen  Afaria  ospatu  dogunok  egun  baten  zeruetako  erreinuko  mahai  ingu- 
ruan  izango  garela  ospatu  dogu.  Itxaropen  horretan  bizi  izan  daigula  egun  hau, 
eta  jakin  daigula  itxaropen  hori  gure  ingurura  isurten. 


